Напэўна, не застанецца па-за ўвагай і інтэрактыўны праект, старт якому будзе дадзены ў дзень адкрыцця выставы. Ён прымеркаваны да 75-годдзя вызвалення Беларусі і па задумках аўтараў праекту — будзе сімвалізаваць мір у нашай краіне. Як распавёў намеснік міністра інфармацыі Ігар Бузоўскі, падчас выставы плануецца сабраць мірны танк з кніг, у чым зможа прыняць удзел кожны ахвотнік, які прынясе кнігі з сабой ці набудзе іх на выставе. А затым гэтыя кнігі будуць перададзены ў дзіцячыя і медыцынскія ўстановы, зацікаўленыя ў папаўненні сваіх бібліятэк.